Podstupim (dpa/SN). Twarc elektroawtow Tesla z USA za swoju fabriku pola Berlina prawdźepodobnje přizwolenje dóstanje, zdźěli wčera braniborski hospodarski minister Jörg Steinbach (SPD). W rozmołwje z dźenikom Frankfurter Allgemeine Zeitung liči Steinbach 95procentowsce z pozitiwnym rozsudom. Dotal jenož hišće wobswětoprawniska dowolnosć krajneho wobswětoweho zarjada Braniborskeje pobrachuje. Twar fabriki pak je mjeztym hižo chětro postupował, dokelž Tesla na zakładźe dočasnych přizwolenjow dale twari. Wobswětowe zwjazki a wobydlerjo pak widźa rizika.
Hospodarski minister wumjetuje koncernej Tesla „pobrachowacu wotewrjenosć ludźom napřećo. Bych sej přał, zo Tesla starosće wobydlerjow chutnišo bjerje.“ Poprawom chcyše Tesla hižo w juliju z produkciju elektroawtow započeć, mjeztym pak to kónc lěta planuje.
Budyšin (SN/BŠe). Za dwaj měsacaj spožča zaso Hornjołužiske předewzaćelske myto, za kotrež hodźa so hišće hač do 24. septembra namjety podać. Hłowne hesło wuznamjenjenja je lětsa New York. Što pak za tym tči, a kak so Hornja Łužica w nim jewi?
Z lětušim hesłom Hornjołužiskeho předewzaćelskeho myta njezwjazuja metropolu USA New York, ale dźe wo filozofiju Frithjofa Bergmanna. Wusměrjenje předewzaća skići sobudźěłaćerjam nowe móžnosće, nańć balansu mjez swójskim dźěłom a žiwjenjom. Organizatorojo předewzaćelskeho myta, Marketingowa towaršnosć Hornja Łužica-Delnja Šleska, reaguja tak na měnjate ramikowe dźěłowe wuměnjenja. Dźěłowy swět dźě so runje w zwisku z digitalizaciju přeměnja. Situacija a wužadanja kołowokoło korony wuwiće samo pospěšeja. Předewzaća a předewzaćeljo we wjesnych kónčinach maja wjetše ćeže, wuměnjenjam wotpowědować. Wopřijeće New York zjednoća měnjacy so dźěłowy swět a z tym zwisowacu filozofiju.
75 rjemjeslniskich su na swjatočnosći Budyskeho wokrjesneho rjemjeslnistwa w Němsko-Serbskim ludowym dźiwadle minjeny pjatk z wukubłanja wuwjazali a jim wuswědčenja přepodali.
Budyšin (CS/SN). Młodźi ludźo su powołanje pjekarja, rěznika, wšelakich fachowych předawarjow, frizerki, mulerja, třěchikryjerja, blidarja kaž tež překupče a překupca w běrowowym managemenće nawuknyli. Lětnik měješe so ćešo hač tamne, dokelž je w času korony něštožkuli hinak běžało hač zwučene. Předewšěm wučba w powołanskej šuli bě zdźěla wupadnyła abo bu digitalnje podawana. Frizerki njejsu zawrjenych zawodow dla zdźěla praktisce dźěłać móhli. Wone maja so tež dźensa hišće z najwjace wobmjezowanjemi bědźić. Zasadnje je wola, so wukubłać dać, přez koronu haćena była, rjekny zastupowaca wokrjesna rjemjeslniska mišterka, frizerka Szilvia Schiffel. Wobžarujomny sćěh z toho je, zo přichodnje žane frizerki a žani pjekarjo swoje powołanskošulske wukubłanje w Budyšinje wjac njezměja, dokelž bě so přemało młodostnych přizjewiło.
Kóšyna (AK/SN). Hižo wot lěta 2012 wobstejacy mjezy přesahowacy turistiski zwjazk Łužiska jězorina bjezbarjerny dowol nastupajo zaměrnje dale dźěła. To podšmórny wčera jednaćelka zwjazka Kathrin Winkler w Kóšynje (Großkoschen). W tamnišim prózdninskim domicilu „Sonnenhof 1864“ su sej turistikarjo z Braniborskeje w běhu dweju dnjow nazhonjenja a mysle wuměnjeli. Do zetkanja běchu organizatorojo dźěłarnički na temu turizm bjez zadźěwkow w Braniborskej zarjadowali.
„Na prěnim workshopje dźěše wo bjezbarjerny přistup k jězoram. Na druhim wobjednawachmy přikłady braniborskeho a sakskeho dźěla jězorinoweho zwjazka“, jeho jednaćelka rozłoži. Wuslědk rěkaše, zo su hišće wulke rezerwy. Zdźěla hač do 14 metrow wysoke nasypy maja tež za ludźi w jězbnym stole přewinjomne być. Ćežko zwoprawdźić hodźi so tohorunja přistup k wodźe po pěskojtym přibrjohu.
Trójce do Delnjeje a jónu do Hornjeje Łužicy du lětuše myta Łužiskeho wubědźowanja załožerjow eksistency (LEX), kotrež je Łužiska hospodarska iniciatiwa (WiL) za najlěpši předewzaćowy koncept nětko w Lěšćach spožčiła.
Lěšće (SN/at). Wšitke štyri wobchodniske ideje, kotrež běchu jurorojo za myto nominowane spočatk awgusta zjawnosći prezentowali, buchu nětko mytowane. WiL jako wuhotowarka je so rozsudźiła, w 17. lětniku tohole wubědźowanja dwě třećej myće spožčić. Rozsud za to mjenowaše dr. Markus Binder, předsyda WiL a jury LEX, wosebite wužadanje: „Fakt, zo smy dwě třećej městnje rozdali, pokazuje, kak ćežko nam bě, z jara dobrych wobchodniskich planow najlěpše wuzwolić.“
Kulow (AK/SN). Mějićeljo wobchodow, wikowarjo, hosćencarjo a posłužbarjo w Kulowje hromadźe dźerža. Woni wobydlerjow pohnuwaja na městnje w domiznje nakupować. Wuslědk to akcije koronowych dobropisow, kotruž su w měsće přewjedli. „Iniciatiwa je wulki wothłós žnjała. W aprylu wudatych 250 dobropisow bě spěšnje rozebranych“, hódnoći sobuorganizatorka a Kulowska wobchodnica Birgit Bensch. Měšćanski radźićel Alex Scholze (SPD) bě akciju nastorčił, orientujo so při tym na podobnej iniciatiwje w Załomju. Město Kulow je projekt z 2 500 eurami podpěrało. „Zaměr bě, domjacym małym wobchodam w koronowej krizy pomhać. Chcychmy na te wašnje mnohotnosć wobchodow a hosćencow zachować“, Birgit Bensch rozłožuje.
Drježdźany (SN/at). Wjes Miłoraz přesydlić z energijohospodarskich přičin trjeba njeje. To je jedne z hłownych dopóznaćow aktualneje studije k Rewiziji rewěroweho koncepta koncerna Łužiska energija a milinarnje (LEAG) 2021 wědomostnikow Němskeho instituta za hospodarske slědźenje (DIW) a Techniskeje uniwersity Berlin. Frakcija Zwjazka 90/Zelenych w Sakskim krajnym sejmje bě nadawk dała, zo měli Berlinscy wědomostnicy planowanja LEAG pod energijowohospodarskimi aspektami na plawsibilitu pruwować. Koawtor studije prof. dr. Pao-Yu Oei z DIW a klimowo- a energijopolitiski rěčnik frakcije Zelenych dr. Daniel Gerber staj wuslědki wčera online předstajiłoj.
Roland
Ermer nastupi we wólbnym wokrjesu 156 Budyšin za CDU.
Daniela
Trittmacher nastupi
za Die Basis we wólbnym wokrjesu 156 Budyšin.Dirk Nasdala nastupi za Swobodnych wolerjow we wólbnym wokrjesu 156 Budyšin.5.Wobydlerjo w Němskej su dale a starši. Kak zaručiće, zo njespjećuja so waše rozsudy zajimam młodostnych?
Caren Lay – Lěwica
1.Chcemy potrjechene kónčiny sylnić. Žadamy sej tuž klučowe připokazanki w poměrje 60:40 abo 70:30. Nimo toho trjebamy zmysłapołnu strukturu a z elektrifikaciju wožiwjene železniske čary. Chcemy demokratiske sobupostajowanje při rozdawanju srědkow zmóžnić, tež Domowina měła sobu wobzamkować směć.
2.Trjebamy přewrót wobchada, dele z dróhow na železniske čary. A dyrbimy wobnowjomne energije masiwnje wutwarić. To wunjese nowe dźěłowe městna, tež za naš region.
Zo předewzaća sobudźěłaćerjow pytaja, pokazuje so w přizjewjenych swobodnych dźěłowych městnach. W regionalnej dźěłowej agenturje rěča wo dalšim polěpšenju na dźěłowych wikach.
Budyšin (SN). Połoženje na wuchodosakskich dźěłowych wikach so tuchwilu zaso polěpša. Tale pozitiwna powěsć we wčerawšej rozprawje Budyskeje wotnožki Zwjazkoweje agentury za dźěło zwobraznja, zo so tudyše hospodarstwo po zdźěla restriktiwnych wobmjezowanjach předewšěm druheho lockdowna koronapandemije dla zaso zhraba. „W nimale wšitkich branšach předewzaća zaso personal pytaja, tež we wosebje potrjechenych wobłukach“, praji Ilona Winge-Paul, operatiwna jednaćelka Budyskeje agentury za dźěło, a mjenuje hóstne přemysło kaž wobłuki wuměłstwo, zabawu a wočerstwjenje.
Zdobywanje fachowcow dale w srjedźišću steji, tajkich maja sej předewzaća zawěsćić. Jedne zwěsćenje po słowach Ilony Winge-Paul dale płaći: „Poradźowanje a spěchowanje dalekubłanja w firmach přistajenych bytostnje na wuznamje nabywatej. Fachowe mocy su na dźěłowych wikach jara požadane.“
pol_Latn ces_Latn hrv_Latn szl_Latn szl_Latn szl_Latn szl_Latn szl_Latn szl_Latn ces_Latn ces_Latn szl_Latn ltz_Latn szl_Latn kac_Latn ltz_Latn szl_Latn pag_Latn pol_Latn pol_Latn pol_Latn pol_Latn szl_Latn